
丹徒毛氏以數學名於鄉薦，紳士大夫咸欽其術。有毛生者，持《六壬經緯》來謁，請為序。其書六卷，曰演法，曰神煞，曰格局，曰斷占，曰類相，曰定式，條分縷析，皆其祖父所傳，秘不示人者。餘儒家也，儒者言數始《河圖》、《洛書》，大《易》之卦象、《尚書》之《洪範》並言數，而理即寓焉。《春秋左氏傳》所載龜筮之占，其理頗微妙，非有所授受，不得其解。漢以後，各自為家，如九流一十一家，傳其術者，各有師授，莫得而○左點水旁右突。考。近世所傳，獨六壬占多奇中，考前代如《常陽經》、《金鑾密記》，亦有所授受。大都自隱其名，弗令人通曉，術家務秘其傳，以矜奇辟雲爾。丹徒毛氏擅是術三世矣，毛生欲以是書傳諸人，其意蓋以數者天地自然之理，趨吉避凶亦儒家之道所宜通曉。毛生其不囿於術者歟！生祖一駒、父翥並以術名，生名志道，號鐵甕子，世居丹徒千秋橋畔雲。
雍正三年乙巳五月

賜進士出身 翰林院庶起士 特授江南鎮江府丹徒縣知縣金溪馮詠拜譔
自   序

余汉儒毛公讳苌裔也，自宋龙图阁待制讳友公来任镇江军府，启宇千秋桥畔，名曰归与斋，宦迹居址两载郡志，丹徒故里由此昉焉。溯友公及道，凡二十一世。先祖子千公幼习经史，兼精数学，隐茅山白云观中，与泰邮铁山王公、吴门岂金公最契，二相国屡欲荐于朝，卒托疾弗起。吾父际生公敬承家学，为人卜休咎，其应如响。都统北平蔡公、总河长沙陈公知交尤其密，其隐逸事迹载在郡志，彰彰可考。余于经史诸书未及肄业，惟专意六壬之法，尝鉴群书，旁搜秘旨，见诸家简内有演法而无定式，有格局而无神煞，有类相而无断占，遂键户潜心，错综经纬，条分缕析。一演法，以七例为衡；二定式，以七百二十局为法；三格局，以九十一款为度；四神煞，以四十四种为准；五类相，以纲领一十一门为规；六断占，以一十三篇为则。后更详归凡例，衍释精微，公诸同好。乙巳岁太史金溪冯公出宰吾邑，以数学试余，余出是书就正，公赠以序，更编入郡志，以垂示将来，不可谓非余之知遇也。在昔大易始于伏羲，成于文书周孔，天下宗之。六壬始于黄帝，虽有成书，尚未明备，余窃不自揣，纂成是帙，以坊友之请授，之梓人刊以问世，庶使远近流传。趋避之道，不可与有志者共喻哉。至于尽泄其传，质直无隐，《经纬》出而知我罪，惟听之斯世斯人而已。志道谨序。

例言
一、演法傳述皆訛，學者難以遵守，謹更定七例，為初學之津梁。

二、傳課裝訛，占斷不驗，今立成七百二十局，使學者觀此了然，庶幾無惑。

三，格局推設多端，瑕瑜互見，爰增減別成九十一格，其講斷一一載之集中。

四、神煞異說紛紜，並無理據，謹刪定四十四種，增著解義，其無用者皆去之。

五、類相不能盡述，但諸家互相是非，今提綱挈領，只著十一門，覽者由此引申觸類。

六、斷法不可勝紀，然諸家秘旨未傳，謹著一十三篇，如規矩準繩以資幼學，至於變化通微，尤在識者神而明之。
六壬經緯卷之一  演法

干支
演六壬数，先以本日干支为主，而阴阳五行生克由是推之。其阳干，甲丙戊庚壬；阳干，乙丁己辛癸。阳支，子寅辰午申戌；阴支，丑卯巳未酉亥。五行，甲乙寅卯属木，丙丁巳午属火，庚辛申酉属金，壬癸亥子属水，戊己辰戌丑未属土。生克，水生木，木生火，火生土，土生金，金生水；水克火，火克金，金克木，木克土，土克水。凡占某事，以本日之干为人，本日之支为事。若占某人，则以本日之干为我，本日之支为人。此干支、阴阳、五行、生克之辨也。
占时
取时之法，用雷劈枣木，择十一月壬子日子时制成小盒，圆广五寸，上下相连，内周围刻十二塘。用赤珊瑚为珠，从左旋转，盒面周围刻十二孔，观珠所落之处。中雕太极图，以离坎两分子午，定其某某时。
月将
正月亥，二月戌，三月酉，四月申，五月未，六月午，七月巳，八月辰，九月卯，十月寅，十一月丑，十二月子。月将既明，则以值月之将加临，运定之时，余将左转，依此周流顺布，至于更换值月之将，不可拘定月分，当按历家中气交节时刻换之。
四课
甲同寅，乙同辰，丙戊同巳，丁己同未，庚同申，辛同戌，壬同亥，癸同丑。其法：先取日干所同之位上之将加于日干上，为第一课。又以第一课位上之将加于第一课上为第二课。次取日支位上之将加于日支上为第三课，又以第三课位上之将于第三课上为第四课。占事者以第一课干阳应人，第三课支阳应事。占人者，以第一课干阳应我，第三课支阳应人。其第二课干阴、第四课支阴，不必论。
其支与干所同者，即亦以干论之。
三传
四课中取五行上下相克为初传，初传位上之将为中传，中传位上之将为末传，谓之三传。但四课中先取一下克上为初传，纵有二三上克下，亦勿论。如无一下克上，方取一上克下为初传。四课中有二三下克上，则取将与干阴阳相比为初传，或有二三上克下，亦取将与干阴阳相比为初传。四课中有二三四下克上或二三四上克下，将与干阴阳俱比俱不比，则取寅申巳亥位上为初传，如无寅申巳亥所乘，则取子午卯酉位上为初传。或俱是寅申巳亥所乘，或俱是子午卯酉所乘，阳日干则取干两课，属日中先见之时为初传。阴日干则取支两课属日中先见之时为初传。四课中若上下俱无克，则取二三四课克干为初传。如二三四课不克干，则取干克二三四课为初传。或二将克干，干克二将，亦择将与干阴阳相比为初传。四课中上下俱无克，二三四课不克干，干不克二三四课，阳日干取酉上之将为初传，中传则取支上将，末传则取干上将。阴日干取酉下之将为初传，中传则取干上将，末传则取支上将。四课中若支加干，或干加支，上下俱无克，二三四课不克干，干不克二三四课，戊辰、戊午日取丑上之将为初传，丙辰日取戌上之将为初传，辛丑日取巳为初传，辛未日取亥为初传，辛酉日取丑为初传，中末两传俱取干上之将。四课中干支相同，若上下俱无克，不取二三四课克干，不取干克二三四课。甲寅、庚申日取第一课，顺数第三将为初传；丁未、己未、癸丑日第四课逆数第三将为初传，中末两俱取干上之将。四课中诸将各临本位，勿论上下有克无克，六甲日三传寅巳申，六丙日六戊日巳申寅，六庚日申寅巳，壬申日亥申寅，壬午日亥午子，壬辰日亥辰戌，壬寅日亥寅巳，壬子日亥子卯，壬戌日亥戌未，六癸日丑戌未，丁卯、己卯、辛卯日卯子午，丁巳、己巳、辛巳日巳申寅，丁酉、己酉日酉未丑，丁亥、己亥日亥未丑，丁未、己未、辛未日未丑戌，丁丑、己丑、辛丑日丑戌未，辛亥日亥戌未，辛酉日酉戌未，乙丑日辰丑戌，乙亥日辰亥巳，乙酉日辰酉卯，乙未日辰未丑，乙巳日辰巳申，乙卯日辰卯子。四课中诸将各临冲位，若上下俱无克，二三四课不克干，干不克二三四课，辛未日三传巳丑辰，辛丑日亥未辰，丁丑、己丑日亥未丑，丁未、己未日巳丑丑。凡占人占事以初传应初，中传应中，末传应末。
本命
当事者属相谓之本命，本命即如本人之身。本命位上所乘之神将如日干所乘之神将论焉。
贵神
贵人、螣蛇、朱雀、六合、勾陈、青龙、天空、白虎、太常、玄武、太阴、天后为十二神。至演法则有阴阳配合、顺逆之道。
故六甲、六戊、六庚日丑为阳贵，未为阴贵；六乙六己日子为阳贵，申为阴贵；六丙六丁日亥为阳贵，酉为阴贵；六壬六癸日巳为阳贵，卯为阴贵；六辛日午为阳贵，寅为阴贵。阴阳之道如此。
若运定卯辰巳午未申六时者，即以贵人乘其阳贵。运定酉戌亥子丑寅六时者，即以贵人乘其阳贵。配合之道如此。
若贵在亥子丑寅卯辰六位，余神依此左传加临。若贵在戌酉申未午巳六位者，余神依此右传加临。顺逆之道如此。
夫然后三传、四课、占时一一加乘，凡占人占事，以神乘将，将乘神，相参论断。

正文
定式总计七百二十局，内每旬分列一百二十局，只列其三传四课，至于格名，一概未登，因其繁衍与岁月日时迁变不一，故不详载。览后格局自能了然。
（一百二十局下略）

乾坤
取一上克下，一下克上为初传，曰乾坤。凡占人占事，上克下以尊动卑论；下克上以卑动尊论。视所乘何神、所属何煞、所临何煞定其吉凶。
知一
二三上克下、二三下克上，取将与干阴阳相比者为初传，曰知一。凡占人占事，以两端择一论，视所乘何神、所属何煞、所临何煞定其吉凶。
涉害
二三四上克下、二三四下克上，将与干阴旨俱比俱不比，先取寅申巳亥位上为初传。无寅申巳亥所乘，次取子午卯酉位上为初传。俱是寅申巳亥所乘、俱是子卯午酉所乘，阳日干取干两课属日中先见之时为初传；阴日干取支两课属日中先见之时为初传，曰涉害。凡占人占事，以见机论，视所乘何神、所属何煞、所临何煞定其吉凶。
遥取
四课上下克克，取二三四课克干、干克二三四课为初传，曰遥取。凡占人占事将克干以官与夫遥远论，干克将以财与妻遥远论。二将克干、干克二将亦以两而择一论。视所乘何神、所属何煞、所临何煞定其吉凶。
昴星
四课上下无克，二三四课不克干，干不克二三四课。阳日干取酉上将，阴日干取酉下将为初传，曰昴星。凡占人占事，以锋刃、惊险论。视所乘何神、所属何煞、所临何煞定其吉凶。
别择
支加干、干加支，上下无克，二三四课不克干，干不克二三四课。戊辰、戊午日取丑上将为初传，丙辰日取戌上将为初传，辛丑日取巳为初传，辛未日取亥为初传，辛酉日取丑为初传，曰别择。凡占人占事以另谋别取论，视所乘何神、所属何煞、所临何煞定其吉凶。
断金
甲寅、庚申、丁未、己未、癸丑日，支干相同，曰断金。凡占人占事以尔我同心论。视所乘何神、所属何煞、所临何煞定其吉凶。
伏吟
课传诸将各临本位，曰伏吟。凡占人占事皆以俯伏勿动论。视所乘何神、所属何煞、所临何煞定其吉凶。
返吟
传课诸将各临冲位，曰返吟。凡占人占事皆以击动返复论。视所乘何神、所属何煞、所临何煞定其吉凶。
归福
支加干生干，曰归福。凡占人占事以就我助我论。视所乘何神、所属何煞、所临何煞定其吉凶。
俯就
干加支受生，曰俯就，凡占人占事以彼助我论。视所乘何神、所属何煞、所临何煞定其吉凶。
脱我
支加干受生曰脱我，凡占人占事以就我脱我论。视所乘何神、所属何煞、所临何煞定其吉凶。
历虚
干加支生支曰历虚，凡中人占事以就彼脱我论。视所乘何神、所属何煞、所临何煞定其吉凶。
欺我
支加干克干曰欺我，凡占人占事以就我欺我论。视所乘何神、所属何煞、所临何煞定其吉凶。
取辱
干加支受克曰取辱。凡占人占事以就彼欺我论。视所乘何神、所属何煞、所临何煞定其吉凶。
招夫
支加干受克曰招夫，凡占人占事以妻财就我论。视所乘何神、所属何煞、所临何煞定其吉凶。
赘婿
干加支克支曰赘婿，凡占人占事以我就妻财论。视所乘何神、所属何煞、所临何煞定其吉凶。
壮基
支加干比干曰壮基，凡占人占事以就我培我论。视所乘何神、所属何煞、所临何煞定其吉凶。
培本
干加支比支曰培本，凡占人占事以就彼培彼论。视所乘何神、所属何煞、所临何煞定其吉凶。
归合
支加干合干曰归合，凡占人占事以就我和好论。视所乘何神、所属何煞、所临何煞定其吉凶。
求合
干加支合支曰求合，凡占人占事以就彼和好论。视所乘何神、所属何煞、所临何煞定其吉凶。
连茹
三传亥子丑、子丑寅、丑寅卯、卯辰巳、辰巳午、午未申、申酉戌、戌亥子、曰进茹。亥戌酉、戌酉申、酉申未、申未午、未午巳、午巳辰、巳辰卯、辰卯寅、卯寅丑、寅丑子、丑子亥曰退茹。凡占人占事进茹以牵连引进论，退茹以牵连引退论。视所乘何神、所属何煞、所临何煞定其吉凶。若进茹末空，返以退论，退茹末空，返以进论。二者初空以不进不退论。
进茹：亥子丑曰龙潜，阳光在下，空怀宝以迷邦；子丑寅曰含春，和气积中，勿炫玉以求售；丑寅卯曰将泰，有虚名而未蒙实惠；寅卯辰曰正和，展经略而果沐恩光；卯辰巳曰离渐，利用宾于王家；辰巳午曰升阶，亲观光于上国；巳午未曰锓阳，名实相须；午未申曰励明，威权独盛；未申酉曰回春，若午夜残灯；申酉戌曰流金似霜桥走马；酉戌亥曰革故从新，小人进而君子退；戌亥子曰隐明就暗，私事吉而公事凶。
退茹：亥戌酉曰回阴，心怀暗昧之私；戌酉申曰返驾，主行肃杀之道；酉申未曰出狱，离丑离群，疏者亲而亲者疏；申未午曰临阴，行险侥幸，安者危而危者字；未午巳曰渐晞，脱凡俗而渐入高明；午巳辰曰登庸，舍井蛙而旋登月阙；巳辰卯曰正己，人物咸亨；辰卯寅曰返照，行藏攸利；卯寅丑曰联芳，须知否极泰来；寅丑子曰游魂，坐看事成立败；丑子亥曰入墓，有收藏之态，仕进无心；子亥戌曰重阴，安嘉遁之贞，宁肯没齿。三将或空一二，勿以此名实论。
间断
三传亥丑卯、子寅辰、丑卯巳、寅辰午、卯巳未、辰午申、巳未申、午申戌、未酉亥、申戌子、酉亥丑、戌子寅曰进间断。亥酉未、戌申午、酉未巳、申午辰、未巳卯、午辰寅、巳卯丑、辰寅子、卯丑亥、寅子戌、丑亥酉、子戌申曰退间断。凡占人占事进间以前时隔断论，退间以退后隔断论。视三将所乘何神、所属何煞、所临何煞定其吉凶。
进间，亥丑卯为溟蒙而事多暗昧，子寅辰向三阳而渐望光明，丑卯巳为出户春雷震蛰，寅辰午出三阳金鲤波中，卯巳未迎阳者鸣高冈之鸾凤，辰午申登三天得云雨之蛟龙，巳未酉曰变盈秋场登稼，午申戌出三天似鸣鹤之在天，未酉亥为人局主心劳而日拙，申戌子涉三渊当隐于山林，酉亥丑乃凝阴而忧不可解，戌子寅入三渊而枉不能伸。
退间，亥酉未为时遁无出潜之意。戌申午曰悖戾有追悔之心。酉未巳励明者出入从其所便，申午辰凝阳者动止罔戾于心。未巳卯为回明利有悠往，午辰寅为顾祖喜气和平。巳卯丑为转悖当吉凶二者之间，辰寅子为涉凝入祸福双关之道。卯丑亥名断涧义利分明，寅子戌为冥阳善人是宝。丑亥酉为极阴如月隐西山，子戌申名偃蹇似马驰栈道。
三将或空一二，勿以此名实论。
悬胎
三传亥寅巳、寅巳申、巳申寅、申寅亥曰顺悬胎，亥申巳、申巳寅、巳寅亥、寅亥申曰逆悬胎。凡占人占事以隐匿怀胎、继先传后论。视三将所乘何神、所属何煞、所临何煞定其吉凶。
顺悬胎：春玄胎者生意已萌于中，夏励阳者机关略见于外，秋占四牡驱驰不息，冬占全福行止亨通。
逆悬胎：春亢毓有始动终怠之形，夏洪钧秉中正权衡之象，秋含义而无中生有，冬待庆而暗事将明。
三将或空一二，勿以此名实论。
关隔
三传子卯午、卯午酉、午酉子、酉子卯曰顺关隔；子酉午、酉午卯、午卯子、卯子酉曰逆关隔。凡占人占事以门户破败论。视三将所乘何神、所属何煞、所临何煞定其吉凶。
顺关隔：春占关隔若羝羊触藩，夏占观澜似游鱼之吞饵，秋占四季平，日逢望弦晦朔名曰三光不仁，冬占匿阳，时遇卯酉辰戌号为四门俱闭。
逆关隔：春占陷井如鸟投笼，夏占正烦若牛受刃，秋失友既散离而复合，冬出渐名阴极而阳生。
三将或空一二，勿以此名实论。
稼穑
三传丑辰未、辰未戌、未戌丑、戌丑辰曰顺稼穑，丑戌未、戌未辰、未辰丑、辰丑戌曰逆稼穑。凡占人占事以田园植物论。详稼穑属何煞，视所乘何神、所属何煞、所临何煞定其吉凶。
顺稼穑：春稼穑而生长以时，夏游子而漂流不定，秋地角据一隅而忘天下，冬五墓舍朝市而守丘墟。
逆稼穑：春占越库，散财不以其道；夏曰转魁，委任不得其人；秋杀墓势，将兴而将起；冬伏阴，机渐收而渐藏。
三将或空一二，勿以此名实论。
金局
三传巳酉丑、酉丑巳、丑巳酉曰顺三合金局，巳丑酉、丑酉巳、酉巳丑曰逆三合金局，凡占人占事以锋刃、杀气、金姓、金物、金事、三人、三事、谋合论。详金局属何煞，视三将所乘何神、所属何煞、所临何煞定其吉凶。
顺局：巳酉丑为从革宜革故鼎新，酉丑巳为献刃远近俱被其伤，丑巳酉曰藏金因事而韬。
逆局：酉巳丑为反射怀杀伐以酬恩，巳辰酉为法罡防肃杀之威，酉巳丑曰操会既得莫失。
三将或空一二，勿以此名与合局实论。
木局
三传亥卯未、卯未亥、未亥卯曰顺三合木局，亥未卯、未卯亥、卯亥未曰逆三合木局。凡占人占事以枝叶、发生、木姓、木物、木事、三人、三事、谋合论。详木局属何煞，视所乘何神、所属何煞、所临何煞定其吉凶。
顺局：亥卯未曰曲直举直措枉，卯未亥曰合纵彼我怀仇，未亥卯曰从吉待时而动。
逆局：亥未卯曰转轮颠蹶自反，未亥卯曰正阳遵发生意，卯亥未曰先春未萌先动。
三将或空一二，勿以此名与合局实论。
水局
三传申子辰、子辰申、辰申子曰顺三合水局，申辰子、辰子申、子申辰曰逆三合水局。凡占人占事以渊流不息、水姓、水物、水事、三人、三事、谋合论。详水局属何煞，视所乘何神、所属何煞、所临何煞定其吉凶。申子辰曰润下和顺为义，子辰申曰出奇改过自新，辰申子曰呈斗玩其天象。逆局申辰子曰间斗怀中聚秀，辰子申曰循顺毋怀躐等，子申辰曰仰玄宜守其困。
三将或空一二，勿以此名与合局实论。
火局
三传寅午戌、午戌寅、戌寅午曰顺三合火局，寅戌午、戌午寅、午寅戌曰逆三合火局。凡占人占事以虚炎上达、火姓、火物、火事、三人、三事、谋合论，详火局属何煞，视所乘何神、所属何煞、所临何煞定其吉凶。
顺局：寅午戌曰炎上发达为名，午戌寅曰间魁舍宾从庭，戌寅午曰顶墓信问堪舆。逆局：寅戌午曰华时晴光天表，戌午寅曰就燥行合中庸，午寅戌曰正义朱夏显形。
三将或空一二，勿以此名与合局实论。
印绶
初传生干，三传合局生干，干支合局生干，支上生支、干上生干，干上生支、支上生干，支合局生干，干合局生干，初生中、中生末、末生干，末生中、中生初、初生干，皆曰印绶。凡占人占事，初传生干起于扶助，或因父母，或伤男女。三传合局生干，三人三事助我，或伤男女。三传干支合局生干，众人众事助我，或伤男女。支上生支，干上生干，彼我各自有助。干上生支，支上生干，彼我交互相助。支生干，彼助我。支合局生干，彼众助我。干合局生干，己众助我。初生中、中生末、末作画干，末生中、中生初、初生干，连连引进助我。皆视所乘何神、所属何煞、所临何煞定其吉凶。
伤官
初传受干生，三传合局受干生，三传干支合局受干生，支上受支生、干上受干生，干上受支生、支上受干生，支受干生，支合局受干生，干合局受干生，干生初、初生中、中生末，干生末、末生中、中生初，皆曰伤官。
凡占人占事初传受干生，起于脱耗，或因男女，或伤夫职。三传合局受干生，三人三事脱我，或伤夫职。三传干支合局受干生，众人众事脱我，或伤夫职。支上受支生，干上受干生，彼我各自有脱。干上受支生，支上受干生，彼我交互相脱。支受干生彼脱我。支合局受干生，彼众脱我。干合局受干生，己众脱我。干生初，初生中，中生末；干生末，末生中，中生初，连连引进脱我。皆视所乘何神、所属何煞、所临何煞定其吉凶。
官讼
初传克干，三传合局克干，三传干支合局克干，支上克支、干上克干，干上克支、支上克干，支克干，支合局克干，干合局克克干，初克中、中克末、末克干，末克中、中克初、初克干，皆曰官讼。凡占人占事初传克干起于官讼，或因夫职，或伤昆弟。三传合局克干，三人三事伤我，或伤昆弟。三传干支合局克干，众人众事伤我，或伤昆弟。支上克支，干上克干，彼我各自有伤。干上克支，支上克干，彼我交互相相伤。支克干，彼伤我。支合局克干，彼众伤我。干合局克干，己众伤我。初克中，中克末，末克干；末克中，中克初，初克干，连连引进伤我。皆视所乘何神、所属何煞、所临何煞定其吉凶。
妻财
初传受干克，三传合局受干克，三传干支合局受干克，支上受支克、干上受干克，干上受无克、支上受干克，支受干克，支合局受干克，干合局受干克，干克初、初克中、中克末，干克末、末克中，中克初，皆曰妻财。凡占人占事，初传受干克起于劳力，或因妻财，或伤父母。三传合局受干克，三人三事劳我，或伤父母。三传干支合局受干克，众人众事劳我，或伤父母。支上受支克、干上受干克，彼我各自有财。干上受无克、支上受干克，彼我交互取财。支受干克，己劳我。支合局受干克，彼众劳我。干合局受干克，己众劳我。干克初、初克中、中克末，干克末、末克中，中克初，连连引进得财。视所乘何神、所属何煞、所临何煞定其吉凶。
劫财
初传比干，三传合局比干，三传干支合局比干，支上比支、干上比干，干上比支、支上比干，支比干，支合局比干，干合局比干，比曰劫财。凡占人占事，初传比干起于起于夺财，或因昆弟，或伤妻妾。三传合局比干，三人三事夺财，或伤妻妾。三传干支合局比干，众人众事夺财，或伤妻妾。支上比支、干上比干，彼我各自夺财。干上比支、支上比干，彼我交互夺财。支合局比干，彼众夺财。干合局比干，己众夺财。皆观所乘何神、所属何煞、所临何煞定其吉凶。
遐龄
长生煞乘青龙为初传曰遐龄。凡占人占事以攸远年高论。详所属何煞、所临何煞定其吉凶。
洁己
沐浴煞乘玄武为初传曰洁己，凡占人占事以去污洁身论。详所属何煞、所临何煞定其吉凶。
凶服
冠带煞乘白虎为初传，曰凶服。凡占人占事以齐衰孝服论。详所属何煞、所临何煞定其吉凶。
衣禄
临官煞乘太常为初传曰衣禄。凡占人占事以出仕食禄论。详所属何煞、所临何煞定其吉凶。
崇位
帝旺煞乘贵人为初传曰崇位，凡占人占事以近帝极贵论。详所属何煞、所临何煞定其吉凶。
荒淫
衰煞乘天后为初传曰荒淫。凡中人占事以淫色伤身论。详所属何煞、所临何煞定其吉凶。
久患
病煞乘勾陈为初传曰久患，凡占人占事以疾病缠绵论。详所属何煞、所临何煞定其吉凶。
暗死
死煞乘太阴为初传曰暗死。凡占人占事以死亡不明论。详所属何煞、所临何煞定其吉凶。
禁系
墓煞乘天空为初传曰禁系，凡占人占事以困守办禁论。详所属何煞、所临何煞定其吉凶。
决绝
绝煞乘朱雀为初传曰决绝，凡占人占事以议说断决论。详所属何煞、所临何煞定其吉凶。
孕儿
胎煞乘六合为初传曰孕儿，凡占人占事以隐匿怀胎论。详所属何煞、所临何煞定其吉凶。
异产
养煞乘螣蛇为初传曰异产，凡占人占事以生产异怪论。详所属何煞、所临何煞定其吉凶。
刑伤
初刑干，干支相刑，干支上相刑，支上刑支、干上刑干，干上刑支、支上刑干，初刑中、中刑末，末刑中、中刑初，皆曰刑伤。凡占人占事，初刑干，起于刑伤。干支相刑，彼我相伤。干支上相刑，亦彼我相伤。支上刑支、干上刑干，彼我各有刑伤。干上刑支、支上刑干，彼我交互相伤。初刑中、中刑末，末刑中、中刑初，始终相伤。皆详所属何煞、所临何煞定其吉凶。
摇动
初传冲干，干支相冲，干支上相冲，支上冲支、干上冲干，干上冲支，支上冲干，初冲中，中冲末，末冲中，中冲初，皆曰摇动。凡占人占事，初传冲干，起于摇动。干支相冲，彼我勿合。干支上相冲，亦彼我勿合。支上冲支、干上冲干，彼我各自勿宁。干上冲支，支上冲干，彼我交互勿合。初冲中，中冲末，末冲中，中冲初，始终勿合。皆详所属何煞、所临何煞定其吉凶。
破损
初传破干，干支相破，干支上相破，支上破支、干上破干，干上破支，支上破干，初破中，中破末，末破中，中破初，皆曰破损。凡占人占事，初传破干，起于破损。干支相破，彼我相损。干支上相破，亦彼我相损。支上破支、干上破干，彼我各自有损。干上破支，支上破干，彼我交互相损。初破中，中破末，末破中，中破初，始终相损。皆详所属何煞、所临何煞定其吉凶。
仇害
初传害干，干支相害，干支上相害，支上害支、干上害干，干上害支，支上害干，初害中，中害末，末害中，中害初，皆曰仇害。凡占人占事，初传害干，起于仇害。干支相害，彼我相害。干支上相害，亦彼我相害。支上害支、干上害干，彼我各自有害。干上害支，支上害干，彼我交互相害。初害中，中害末，末害中，中害初，始终相害。皆详所属何煞、所临何煞定其吉凶。
和合
初传合干，干支相合，干支上相合，支上合支、干上合干，干上合支、支上合干，初合中、中合末，末合中、中合初。
三传三合、支三合、干三合，皆曰和合。凡占人占事，初传合干，起于和合。干支相合，彼我相合。干支上相合，亦彼我相合。支上合支，干上合干，彼我各自有合。干上合支、支上合干，彼我交互相合。初合中、中合末，末合中、中合初，始终相合
三传三合，三人三事相合。支三合彼众相合。干三合己众相合。皆观所属何煞、所临何煞定其吉凶。
前程
马煞为初传曰前程，凡占人占事以前论。视所乘合神、所属何煞、所临何煞定其吉凶。
天恩
太岁煞为初传，乘贵人、六合、青龙、太常、朱雀、天后，生合日干曰天恩。凡占人占事起于至尊至吉，或君恩论。视所乘何神、所属何煞、所临何煞定其吉凶。
天祸
太岁煞为初传，乘螣蛇、白虎、太阴、勾陈、玄武、天空、刑冲破害日干曰天祸。凡占人占事起于至大至凶，或君辱论。视所乘合神、所属何煞、所临何煞定其吉凶。
及时
春木、夏火、秋金、冬水、季土为初传，干支上乘此，三传合此局，三传干支合此局，皆曰及时。凡占人占事，初传属此，事起当时。干支上乘此，人事当时。三传合此局，三人三合当时。三传干支合此局，众人从事当时。皆视所乘何神、所属何煞、所临何煞定其吉凶。
失时
春金、土夏、金水、秋火、木冬、火土为初传，干支上乘此，三传合此局，三传干支合此局，皆曰失时。凡占人占事初传属此，事起不时。干支上乘此，人事不时。三传合此局，三人三事不时。三传干支合此局，众人众事不时。皆视所乘何神、所属何煞、所临何煞定其吉凶。
既往
春水、夏木、秋土、冬金、季火为初传，干支上乘此，三传合此局，三传干支合此局，皆曰既往。凡占人占事，初传属此，事起过时。干支上乘此，人事过时。三传合此局，三人三事过时。三传干支合此局，众人众事过时。皆视所乘何神、所属何煞、所临何煞定其吉凶。
将来
春火、夏土、秋水、冬木、季金为初传，干支上乘此，三传合此局，三传干支合此局，皆曰既往。凡占人占事，初传属此，事起将来。干支上乘此，人事将来。三传合此局，三人三事将来。三传干支合此局，众人众事将来。皆视所乘何神、所属何煞、所临何煞定其吉凶。
时泰
月将月建为初传，乘贵人、六合、青龙、太常、朱雀、天后，生合日干，曰时泰。凡占人占事以时亨运泰论。视所属何煞、所临何煞定其吉凶。
时否
月将月建为初传，乘螣蛇、白虎、勾陈、玄武、太阴、天空，刑冲破害日干，曰时否。凡占人占事以时乖运蹇论。视所属何煞、所临何煞定其吉凶。
孤哀
初传属印煞空，三传合局属印煞空，三传干支合局属印煞空，皆曰孤哀。凡占人占事初传属印煞空，起于勿助，或丧父母。三传合局属印煞空，三人三事勿助，或丧父母。三传干支合局属印煞空，众人众事勿助，或丧父母。皆视所乘何神、所属何煞、所临何煞定其吉凶。
螟蛉
初传属盗煞空，三传合局属盗煞空，三传干支合局属盗煞空，皆曰螟蛉。凡占人占事初传属盗煞空，起于勿脱，或丧男女。三传合局属盗煞空，三人三事勿脱，或丧男女。三传干支合局属盗煞空，众人众事勿脱，或丧男女。皆视所乘何神、所属何煞、所临何煞定其吉凶。
鳏居
初传属财煞空，三传合局属财煞空，三传干支合局属财煞空，皆曰鳏居。凡占人占事初传属财煞空，起于失财，或丧妻妾。三传合局属财煞空，三人三事失财，或丧妻妾。三传干支合局属财煞空，众人众事失财，或丧妻妾。皆视所乘何神、所属何煞、所临何煞定其吉凶。
孀居
初传属鬼煞空，三传合局属鬼煞空，三传干支合局属鬼煞空，皆曰孀居。凡占人占事初传属鬼煞空，起于勿伤，或丧夫失职。三传合局属鬼煞空，三人三事勿伤，或丧夫失职。三传干支合局属鬼煞空，众人众事勿伤，或丧夫失职。皆视所乘何神、所属何煞、所临何煞定其吉凶。
失群
初传属劫煞空，三合合局属劫煞空，三传干支合局属劫煞空，皆曰失群。凡占人占事初传属劫煞空，起于勿劫，或丧兄弟。三传合局属劫煞空，三人三事勿劫，或丧兄弟。三传干支合局属劫煞空，众人众事勿劫，或丧兄弟。皆视所乘何神、所属何煞、所临何煞定其吉凶。
干贵
初传乘贵人曰干贵，凡占人占事，事起于干贵谒贵论。视所属何煞、所临何煞定其吉凶。贵人临子曰解纷，必嘱事于童仆。贵人临丑曰升堂，宜投书于公府。贵人临寅曰凭几，可谒见于其家。贵人临卯曰登车，宜诉词于路。贵人临辰曰天牢，临戌曰地狱，下忧上辱。贵人临巳午曰受贡，君喜臣欢。贵人临未曰列席，有酒筵之娱。贵人临申为移途，有求干之荣。贵人临酉曰入私室，不遑宁处。临亥曰登天门还绛宫坦然安居。贵人空勿实论。
恐惧
初传乘螣蛇曰恐惧。凡占人占事，事起于惊恐怪异论。视所属何煞，所临何煞定其吉凶。螣蛇临子曰掩目，无患无忧。螣蛇临丑曰蟠龟，祸消福善。螣蛇临寅曰生角，临酉曰露齿，祸福两途。螣蛇临巳曰乘雾，临午曰飞空，休祥不辨。螣蛇临未曰入林，锋不可砍。螣蛇临亥曰坠水，从心无患。螣蛇临卯曰当门，临申曰衔剑，总是成灾。螣蛇临辰曰入冢，临辰曰象龙，并为释难。螣蛇空勿实论。
文书
初传乘朱雀曰文书。凡占人占事起于文书信息论。视所属何煞、所临何煞定其吉凶。朱雀临子曰损羽，自伤难逃。朱雀临丑曰掩目，动静得昌。朱雀临寅卯曰安巢，迟滞沉溺。朱雀临辰戌曰投网，乖错遗忘。朱雀临申曰厉嘴，临午曰衔符，怪异经官语讼。朱雀临未曰临坟，临亥曰入水，悲哀且在鸡窗。朱雀临酉曰夜噪，因官灾起。朱雀临曰。有音信至。朱雀空勿实论。
交合
初传乘六合曰交合。凡占人占事起于交涉和合论。视所属何煞、所临何煞定其吉凶。六合临亥曰待命和同。六合临巳曰不谐惊悖。六合临子曰反目，无礼之事端。六合临酉曰私窜，不明之囚地。六合临寅曰乘轩，临申曰结发，从媒妁而成欢。六合临卯曰违理，临辰曰亡羞，因妄冒而加罪。六合临午曰升堂，临卯曰入室，并为已就之占。六合临丑曰纳采，临未曰妆严，总是欲成之例。六合空勿实论。
争讼
初传乘勾陈曰争讼。凡占人占事起于争讼牵连论。视所属何煞、所临何煞定其吉凶。勾陈临丑曰受越，临子曰投机，被辱暗遭毒害。勾陈临寅曰遭囚，宜上书。勾陈临巳曰捧印，有封拜。勾陈临卯曰临门，家不和。勾陈临酉曰披刃，身遭责。勾陈临辰曰升堂，有狱吏以勾连。勾陈临午曰反目，因他人而逆戾。勾陈临未入驿，临戌曰下狱，往返词讼稽留。勾陈临申曰趋户，临亥曰褰裳，反复勾连改革。勾陈空勿实论。
重庆
初传乘青龙曰喜庆。凡占人占事起于一应喜庆论。视所属何煞、所临何煞定其吉凶。青龙临未曰在陆，临丑曰蟠泥，所谋未遂。青龙临戌曰登魁，小人争财。青龙临辰曰飞天，君子欲动。青龙临寅曰乘云，临卯曰驱雷，利以经营。青龙临申曰伤鳞，临酉曰摧角，宜乎安静。青龙临午曰烧身，临巳曰掩目，因财有不测之虞忧。青龙临子曰入海，临亥曰游江，因动有非常之喜庆。青龙空勿实论。
朝天
初传乘天空曰，凡占人占事起于虚诈对奏论。视所属何煞、所临何煞定其吉凶。天空临子曰伏室，患生发女。临戌曰居家，事起奴婢。临丑曰侍侧，诈尊长言。临未曰趋进，骗货财利。临寅曰犯牢，公私口舌。临酉曰出户，奴婢逃亡。临卯曰在卯，欺凌必至。临辰曰入辰，暴客来伤。临巳曰受辱，临亥曰诬词，奸人谋害。临午曰识字，临申曰鼓舌，情伪难分。天空空勿实论。
灾丧
初传乘白虎曰灾丧。凡占人占事起于一应灾丧论。视所属何煞、所临何煞定其吉凶。临子曰溺水，音书不至。临午曰焚身，祸害反昌。临卯酉曰临门，伤折人口。临丑未曰在野，损坏牛羊。临寅曰登山，掌生杀之权。临戌曰落阱，脱桎梏之殃。临申曰衔牒，无凶即可持其喜信。临辰曰咥人，有害终不见乎休祥。白虎空勿实论。
宴会
初传乘太常曰宴会。凡占人占事起于衣冠筵会论。视所属何煞、所临何煞定其吉凶。临子曰遭枷，必值决罚。临寅曰侧目，须遭谗佞。临卯曰遗冠，财物相伤。临戌曰逆命，尊卑起讼。临申曰衔杯，临丑曰受爵，不转职而迁官。临巳曰铸印，临未曰捧觚，不征而喜庆。临午曰乘轩，有改拜之封。临辰曰佩印，有用迁之命。临亥曰征召，虽喜而必下憎。临酉曰券书，虽顺而防后竞。太常空勿实论。
逃脱
初传乘玄武曰逃脱。凡占人占事起于逃贼失脱论。视所属何煞、所临何煞定其吉凶。临子曰发，有畏捕之心。临丑曰升堂，有干求之意。临寅曰入林难寻。临辰曰失路自制。临卯曰窥户，家有盗贼。临巳曰反顾，虚获惊悸。临亥曰伏藏，隐于深邃之乡。临未曰不成，必败于酒食之地。临午曰截路，临酉曰拔剑，怀恶攻之而反伤。临申曰折足，临戌曰遭囚，失势擒之而可得。玄武空勿实论。
暗昧
初传乘太阴曰暗昧。凡占人占事起于婢妾暗昧论。视所属何煞、所临何煞定其吉凶。临子曰帘，妾妇相侮。临丑曰入内，尊贵相蒙。临戌曰被察，当忧怪异。临辰曰造庭，宜备乖事。临寅曰跣足，临午曰脱巾，财物文书暗动。临亥曰裸形，临巳曰伏枕，盗贼口舌忧惊。临酉曰闭户，临未曰观书，雅称士人之政。临卯曰微行，临申曰执政，偏宜君子之贞。太阴空勿实论。
干妇
初传乘天后曰干妇。 凡占人占事起于妇人女子论。视所属何煞、所临何煞定其吉凶。临子曰守闺，临亥曰治事，动止多宜。临酉曰倚户，临卯曰临门，奸淫未足。临戌曰褰帷，临午曰伏枕，非叹息而呻吟。临巳曰裸体，临辰曰毁妆，不哭泣而羞辱。临寅曰理发，临申曰修容，优游闲暇。临子曰偷窥，临未曰沐浴，悚惧惊惶。天后空勿实论。
斫轮
三传卯戌巳曰斫轮。凡占人占事以受印乘轩或造舟车论。视所乘何神、视所属何煞、所临何煞定其吉凶。
铸印
三传巳戌卯曰铸印，凡占人占事以受印乘轩或干铸造论。视所乘何神、视所属何煞、所临何煞定其吉凶。
轩盖
三传午卯子曰轩盖，凡占人占事以张盖乘轩论。视所乘何神、视所属何煞、所临何煞定其吉凶。
斩关
辰戌临干支曰斩关，凡占人占事以难安必动论。视所乘何神、视所属何煞、所临何煞定其吉凶。
六阴
传课全见丑卯巳未酉亥六将，不见子寅辰午申戌一将，曰六阴。凡占人占事以私干私谋论。亦以阴极阳生论。视所乘何神、视所属何煞、所临何煞定其吉凶。
六阳
传课全见子寅辰午申戌，不见丑卯巳未酉亥六将一将，曰六阳。凡占人占事以公干公谋论。亦以阳极阴生论。视所乘何神、视所属何煞、所临何煞定其吉凶。
回环
三传三将同四课三将曰回环，凡占人占事以去而复返论。视所乘何神、视所属何煞、所临何煞定其吉凶。
一体
三传酉酉酉一体，凡占人占事以子息重重脱耗、连连始终论。视所乘何神、视所属何煞、所临何煞定其吉凶。
斩首
初传空曰斩首，凡占人占事以无始论。视所乘何神、视所属何煞、所临何煞定其吉凶。
断桥
中传空曰断桥，凡占人占事以无中论。视所乘何神、视所属何煞、所临何煞定其吉凶。

末传空曰刖足，凡占人占事以无终论。视所乘何神、视所属何煞、所临何煞定其吉凶。
始终
初传属旬首，末传属旬尾，曰始终。凡占人占事以有始有终论。视所乘何神、视所属何煞、所临何煞定其吉凶。

正文
印
甲乙日亥子，丙丁日寅卯，戊己日巳午，庚辛日辰戌丑未，壬癸日申酉。若问事之人干支三传占时本命等处见者，以扶助论。视印将所乘何神、所临何煞定其吉凶。
盗
甲乙日巳午，丙丁日辰戌丑未，戊己日申酉，庚辛日亥子，壬癸日寅卯。若问事之人干支三传占时本命等处见者，以脱耗论。视盗将所乘何神、所临何煞定其吉凶。
鬼
甲乙日申酉，丙丁日亥子，戊己日寅卯，庚辛日巳午，壬癸日辰戌丑未。若问事之人干支三传占时本命等处见者，以官讼论。视鬼将所乘何神、所临何煞定其吉凶。
财
甲乙日辰戌丑未，丙丁日申酉，戊己日亥子，庚辛日寅卯，壬癸日巳午，若问事之人干支三传占时本命等处见者，以财利论。视财神所乘何神、所临何煞定其吉凶。
劫
甲乙日寅卯，丙丁日巳午，戊己日辰戌丑未，庚辛日申酉，壬癸日亥子。若问事之人干支三传占时本命等处见者，以伤财论。视劫将所乘何神、所临何煞定其吉凶。
长生
甲日亥，乙日午，丙戊日寅，丁己日酉，庚日巳，辛日子，壬日申，癸日卯，若问事之人干支三传占时本命等处见者，以攸远长生论。视长生将所乘何神、所临何煞定其吉凶。
沐浴
甲日子，乙日巳，丙戊日卯，丁己日申，庚日午，辛日亥，壬日酉，癸日寅。若问事之人干支三传占时本命等处见者，以洁身论。视沐浴将所乘何神、所临何煞定其吉凶。
冠带
甲癸日丑，乙丙戊日辰，丁己庚日未，辛壬日戌。若问事之人干支三传占时本命等处见者，以冠服论。视冠带将所乘何神、所临何煞定其吉凶。
临官
甲日寅，乙日卯，丙戊日巳，丁己日午，庚日申，辛日酉，壬日亥，癸日子。若问事之人干支三传占时本命等处见者，以仕禄论。视临官将所乘何神、所临何煞定其吉凶。
帝旺
甲乙卯，乙日寅，丙戊日午，丁己日巳，庚日酉，辛日申，壬日子，癸日亥。若问事之人干支三传占时本命等处见者，以极显论。视帝旺将所乘何神、所临何煞定其吉凶。
衰
甲丁己日辰，乙壬日丑，丙戊辛日未，庚癸日戌。若问事之人干支三传占时本命等处见者，以朽迈论。视衰将所乘何神、所临何煞定其吉凶。
病
甲日巳，乙日子，丙戊日申，丁己日卯，庚日亥，辛日午，壬日寅，癸日酉。若问事之人干支三传占时本命等处见者，以疾病论。视病将所乘何神、所临何煞定其吉凶。
死
甲日午，乙日亥，丙戊日酉，丁己日寅，庚日子，辛日巳，壬日卯，癸日申。若问事之人干支三传占时本命等处见者，以丧亡论。视死将所乘何神、所临何煞定其吉凶。
墓
甲癸日未，乙丙戊日戌，丁己庚日丑，辛壬日辰。若问事之人干支三传占时本命等处见者，以困守论。视墓将所乘何神、所临何煞定其吉凶。
绝
甲日申，乙日酉，丙戊日亥，丁己日子，庚日寅，辛日卯，壬日巳，癸日午。若问事之人干支三传占时本命等处见者，以断绝论。视绝将所乘何神、所临何煞定其吉凶。
胎
甲日酉，乙日申，丙戊日子，丁己日亥，庚日卯，辛日寅，壬日午，癸日巳。若问事之人干支三传占时本命等处见者，以匿身论。视胎将所乘何神、所临何煞定其吉凶。
养
甲丁己日戌，乙壬日未，丙戊辛日丑，庚癸日辰。若问事之人干支三传占时本命等处见者，以现体论。视养将所乘何神、所临何煞定其吉凶。
刑
寅刑巳，巳刑申，申刑寅；丑刑戌，戌刑未，未刑丑；子刑卯，卯刑子；辰刑辰，午刑午，酉刑酉，亥刑害。若问事之人干支三传占时本命等处见者，刑干伤我伤人，刑支伤彼伤事。视刑将所乘何神、所临何煞定其吉凶。
冲
子午相冲，丑未相冲，寅申相冲，卯酉相冲，辰戌相冲，巳亥相冲。若问事之人干支三传占时本命等处见者，冲干动我动人，冲支动彼动事。视冲将所乘何神、所临何煞定其吉凶。
破
子酉相破，午卯相破，丑辰相破，戌未相破，亥寅相破，申巳相破。若问事之人干支三传占时本命等处见者，破干损我损人，破支损彼损事。视破将所乘何神、所临何煞定其吉凶。
害
子未相害，丑午相害，寅巳相害，申亥相害，卯辰相害，酉戌相害。若问事之人干支三传占时本命等处见者，害干害我害人，害支害彼害事。视害将所乘何神、所临何煞定其吉凶。
合
子丑相合，午未相合，卯戌相合，酉辰相合，寅亥相合，巳申相合。若问事之人干支三传占时本命等处见者，合干合我合人，合支合彼合事。视合将所乘何神、所临何煞定其吉凶。
马
亥卯未日巳，寅午戌日申，巳酉丑日亥，申子辰日寅。若问事之人干支三传占时本命等处见者，以行程论。视马将所乘何神、所临何煞定其吉凶。
太岁
太岁，本岁之年支也。若问事之人干支三传占时本命等处见者，以干涉天庭，或事经一岁论。视太岁将所乘何神、所临何煞定其吉凶。
旺
春寅卯、夏巳午、秋申酉、冬亥子、季月辰戌丑未。若问事之人干支三传占时本命等处见者，以当时论。视旺相将所乘何神、所临何煞定其吉凶。
相
春巳午、夏辰戌丑未、秋亥子、冬寅卯、季月申酉。若问事之人干支三传占时本命等处见者，以未来论。视相将所乘何神、所临何煞定其吉凶。
死
春辰戌丑未、夏申酉、秋寅卯、冬巳午、季月亥子。若问事之人干支三传占时本命等处见者，以失时论。视死将所乘何神、所临何煞定其吉凶。
囚
春申酉、夏亥子、秋巳午、冬辰戌丑未、季月寅卯。若问事之人干支三传占时本命等处见者，亦以失时论。视囚将所乘何神、所临何煞定其吉凶。
休
春亥子、夏寅卯、秋辰戌丑未、冬申酉、季月巳午。若问事之人干支三传占时本命等处见者，以已往论。视休将所乘何神、所临何煞定其吉凶。
月建
正月寅、二月卯、三月辰、四月巳、五月午、六月未、七月申、八月酉、九月戌、十月亥、十一月子、十二月丑。若问事之人干支三传占时本命等处见者，以干涉当道或事经一月论。视月建将所乘何神、所临何煞定其吉凶。
月将
正月亥、二月戌、三月酉、四月申、五月未、六月午、七月巳、八月辰、九月卯、十月寅、十一月丑、十二月子。若问事之人干支三传占时本命等处见者，以干涉主宰论。视月将将所乘何神、所临何煞定其吉凶。
旬空
甲子旬中戌亥空，甲戌旬中申酉空，甲申旬中午未空，甲午旬中辰巳空，甲辰旬中寅卯空，甲寅旬中子丑空。谓之逢空。六旬逢空位上所乘之将谓之临空。若问事之人干支三传占时本命等处见者，以不实论。视旬空将所乘何神、所临何煞定其吉凶。
贵人
阴阳五行生克与丑将同。若问事之人干支三传占时本命等处见者，以干贵论。视贵人所乘何煞、所临何煞定其吉凶。
螣蛇
阴阳五行生克与巳将同。若问事之人干支三传占时本命等处见者，以异怪论。视螣蛇所乘何煞、所临何煞定其吉凶。
朱雀
阴阳五行生克与午将同。若问事之人干支三传占时本命等处见者，以信息论。视朱雀所乘何煞、所临何煞定其吉凶。
六合
阴阳五行生克与卯将同。若问事之人干支三传占时本命等处见者，以交合论。视六合所乘何煞、所临何煞定其吉凶。
勾陈
阴阳五行生克与辰将同。若问事之人干支三传占时本命等处见者，以争讼论。视勾陈所乘何煞、所临何煞定其吉凶。
青龙
阴阳五行生克与寅将同。若问事之人干支三传占时本命等处见者，以喜庆论。视青龙所乘何煞、所临何煞定其吉凶。
天空
阴阳五行生克与戌将同。若问事之人干支三传占时本命等处见者，以虚诈论。视天空所乘何煞、所临何煞定其吉凶。
白虎
阴阳五行生克与申将同。若问事之人干支三传占时本命等处见者，以灾丧论。视白虎所乘何煞、所临何煞定其吉凶。
太常
阴阳五行生克与未将同。若问事之人干支三传占时本命等处见者，以衣食论。视太常所乘何煞、所临何煞定其吉凶。
玄武
阴阳五行生克与亥将同。若问事之人干支三传占时本命等处见者，以脱耗论。视玄琥所乘何煞、所临何煞定其吉凶。
太阴
阴阳五行生克与酉将同。若问事之人干支三传占时本命等处见者，以暗昧论。视太阴所乘何煞、所临何煞定其吉凶。
天后
阴阳五行生克与子将同。若问事之人干支三传占时本命等处见者，以妇女论。视天后所乘何煞、所临何煞定其吉凶。

正文
天文
亥属天，月将属日，月建属月，辰属星。
寅卯属东方木星，巳午属南方火星，申酉属西方金星，亥子属北方水星，辰戌丑未属中央土星。
辰属角亢宿，卯属氏房心宿，寅属箕尾宿，丑属斗牛宿，子属女虚危宿，亥属室壁，戌属奎娄宿，酉为胃昴毕宿，申属觜参宿，未属井鬼宿，柳星张宿，巳属翼轸宿。
巳与白虎属风，寅与青龙属云，卯与六合属雷，午与朱雀属电，辰与勾陈属雾，巳与螣蛇属虹霓，亥子壬癸与玄琥天后为雨泽，亥子申酉乘白虎太阴属雪雹。凡占天文参此。
地理
申属地，寅属山，亥子属水，辰戌丑未属四方田亩；卯属正东方，亦属柳星张所照处与市道旌旗地；酉属正西方，亦属胃昴毕所照处，与岗城街巷地；子属正北方，亦属女虚危所照处，与湖海塘池地；辰属东南方，亦属角亢所照处，与田墓山岭地；巳属东南，亦属翼轸所照处，与炉冶窑灶地；未属西南方，亦属井鬼所照处，与村茔井泉地；申属西南方，亦属觜参所照处，与驿铺石径地；丑属东北方，亦属斗牛所照处，与园囿田坟地；寅属东北方，亦属箕尾所照处，与山林桥梁地；戌属西北方，亦属奎娄所照处，与田垄营丘地；亥属西北方，亦属室壁所照处，与江河港涧地。凡占地理参此。
宫室
子属后宫、后殿、内房、内堂；丑属圣殿、神祠、官署、宦第；寅属客馆、山房、草庐、茅舍；卯属行室、雷庙、船行、木厂；辰属龙庙、星宫、天牢、帅府；巳属弓店、炉店、炕房、厨房；午属大堂、马厩、命馆、书斋；未属酒肆、茶房、典槽、仓库；申属碾磨、碓房、递铺、馆驿；酉属金银、珠玉、铜锡、钱铺；戌属佛殿、禅堂、营房、牢狱；亥属道院、仙宫、戏园、楼阁。
贵人官宦宅，螣蛇火怪宅，朱雀是非宅，六合和合宅，勾陈争讼宅，青龙喜庆宅，白虎灾丧宅，太常安乐宅，玄武耗费宅，太阴暗昧宅，天后淫泆宅。凡占宫室者参此。
人物
子属丫环妇女，丑属牧筑耕夫，寅属隐樵书吏，卯属船户车夫，辰属渔翁禁子，巳属炉灶窑工，午属马夫蚕妇，未属篾匠裁缝，申属铺兵驿卒，酉属妾婢妓娼，戌属军丁奴仆，亥属道士优伶。
贵人属王侯绅士，螣蛇属异怪小人，朱雀属医卜星相，六合属朋稚牙媒，勾陈属将军捕快，青龙属木客茶商，天空属尼姑和尚，白虎属病者屠夫，太常属业衣业食，玄武属盗贼逃人，太阴属老妪嫔孀，天后属后姬少女。
印煞属父母，盗煞属男女，鬼煞属官属夫，财煞属妻属妾，劫煞属弟兄属姊妹。凡占人物参此。
姓氏
子属危燕齐任与上下傍水字、子字、女字、雨字姓。
丑属杨吴钭纪与上下傍土字、田字、丑字、巳字、牛字、吉字、王字姓。
寅属云燕胥曹与上下傍木字、力字、山字、宝盖、竹头姓。
卯属房东骆宋与上下傍木字、卯字、心字、耳字、车字、门字、户字、云头、草头姓。
辰属郑寿陈罗与上下傍土字、田字、山字、勾字、辰字、鱼字、龙字、角字、亢字姓。
巳属翼冶荆楚与上下傍火字、虫字、弓字、丁字姓。
午属朱柳周张与上下傍火字、午字、丙字、言字、口字、马字、羽字、鸟字、赤字姓。
未属秦常雍井与上下傍土字、田字、未字、吉字、巳字、鬼字、衣字、食字姓。
申属申傅益沈与上下傍金字、石字、白字、庚头、虎头、走之姓。
酉属冀毕从赵与上下傍金字、鸟字、门字、户字、西字、辛字、玉字、石字姓。
戌属空印徐鲁与上下傍土字、田字、戈字、犬字、仆字、娄字姓。
亥属明江武邓与上下傍水字、雨字、鱼字姓。
贵人贵重姓，螣蛇异怪姓，朱雀羽毛姓，六合连合姓，勾陈干戈姓，青龙鳞甲姓，白虎凶恶姓，太常及食姓，玄武不正姓，太阴暗昧姓，天后女字姓，凡占姓氏参此。
脏腑
午属心，酉属肺，卯属肝，寅属胆，申属大肠，子属膀胱，巳属三焦亦属小肠，亥属阴亦属肾，辰戌属脾，丑未属胃，凡占、脏腑参此。
饮食
寅卯属春季所生，或草木所长，与青色物。
巳午属夏季所生，或蒸烧炒炙，与赤色物。
申酉属秋季所生，或碾磨所出，与白色物。
亥子属冬季所生，或水中所出，与黑色物。
辰戌丑未属四季所生，或田园所长，与黄色物。
贵人珍重食，螣蛇异怪食，朱雀羽毛食，六合连合食，勾陈牵连食，青龙鳞甲食，天空不实食，白虎凶恶食，太常酒谷食，玄武不正食，太阴胡涂食，天后女制食。凡占饮食者参此。
器用
寅属桌椅凳杌，卯属橱柜舟车，寅卯又属一应木器与青色物。
巳属炉扇弓弩，午属书画旌旗，巳午又属一应火器与赤色物。
申属干戈碓磨，酉属珠玉金银，申酉又属一应金器与白色物。
亥属符图伞笠，子属胭粉簪环，亥子又属一应水器与黑色物。
辰属戥秤尺网，戌属盔甲印绶，丑属斛斗冠带，未属盘盏布帛，辰与丑未又属一应土器与黄色物。
贵人珍重物，螣蛇异怪物，朱雀羽毛物，六合连合物，勾陈吊挂物，青龙喜庆物，天空空虚物，白虎凶丧物，太常衣食物，玄武戏弄物，太阴不明物，天后女制物。凡占器用者参此。
数目
亥子一，巳午二，寅卯三，申酉四，辰戌丑未五，谓之五行。
子午九，丑未八，寅申七，卯酉六，辰戌五，巳亥四，谓之先天。
旺相多，休囚少，凡占数目参此。
颜色
寅卯青，巳午赤，申酉白，亥子黑，辰戌丑未黄。旺相鲜明，休囚淡旧，凡占颜色参此。
飞潜动植
子属鼠亦属燕蝠类，丑属牛亦属獬象类，寅属龙亦属彪豹类狸猫类，卯属兔亦属狐骆驴骡类，辰属龙亦属蛟鼍鱼鳖类，巳属蛇亦属蟒蚓蝉虫类，午属马亦属鹿獐蚕雀类，未属羊亦属雁犴类，申属猴亦属猿猱类，酉属鸡亦属雉鸟鹑鸭类，戌属犬亦属狼獾类，亥属猪亦属貐熊类。
寅与卯并属树竹花草，贵人贵重物，螣蛇异怪物，朱雀飞鸣物，六合成双物，勾陈争斗物，青龙鳞甲物，天空虚诞物，白虎凶恶物，太常饮啄物，玄武不正物，太阴不明物，天后闺藏物，凡占飞潜动植者参此。

正文
晴雨占第一
问旺问雨
以干为天，干上所乘之神将应天。以支为地，支上所乘之神将应地。以三传为初中末，三传所现之神将为初中末应晴应雨。以格局为纲领，三传四课所现之格局纲领应晴应雨。
问晴
以天空为晴，天空与所乘之将应晴，所临之将应晴期。以巳午为晴，巳午与所乘之神应晴，所临之将应晴期。以旬中丙丁为晴，丙丁与所乘之神将应晴，所临之将应晴期。以螣蛇朱雀为晴，螣蛇朱雀与所乘之将应晴，所临之将应晴期。
问雨
以青龙为雨，青龙与所乘之将应雨，所临之将应雨时雨方。以亥子为雨，亥子与所乘之神应雨，所临之将应雨时。以旬中壬癸为雨，壬癸与所乘之神将应雨，所临之将应雨时。以玄武天后为雨，玄武天后与所乘之将应雨，所临之将应雨时。
问晴问雨视干支三传占时所现神将，并应视神将，一一详其所属何煞，并较所临何煞，其干支等处所现神将，仍与干支等处所见神将相较，更较其所现之格局，方可定其晴雨焉。
耕种占第二
问耕问种
以干为农，干上所乘之神将应农。以支为田，支上所乘之神将应田。以三传为初中末，三传所现之神将初中末应耕应种。以格局为纲领，三传四课所现之格局纲领应耕应种。
以卯为正东田地，卯上所乘之神将应正东田地。以午为正南田地，午上所乘之神将应正南田地。以酉为正西田地，酉上所乘之神将应正西田地。以子为正北田地，子上所乘之神将应正北田地。以辰巳为东南田地，辰巳上所乘之神将应东南田地。以未申为西南田地，未申上所乘之神将应西南田地。以丑寅为东北田地，丑寅上所乘之神将应东北田地。以戌亥为西北田地，戌亥上所乘之神将应西北田地。
问种
以寅卯为青种，寅卯与所乘之神应青种，所临之将应栽植方。以巳午为赤种，巳午与所乘之神应赤种，所临之将应栽植方。以申酉为白种，申酉与所乘之神应白种，所临之将应栽植方。以亥子为黑种，亥子与所乘之神应黑种，所临之将应栽植方。以辰戌丑未为黄种，辰戌丑未与所乘之神应黄种，所临之将应栽植方。
问耕问种视干支三传占时所现神将，并应视神将，一一详其所属何煞，并较所临何煞，其干支等处所现神将，仍与干支等处所现神将相较，更较其所现之格局，方可定其耕种焉。
坟丁
问坟问丁
以干为人，干上所乘之神将应人。以支为坟，支上所乘之神将应坟。以三传为初中末，三传所现之神将初中末应坟应丁。以格局为纲领，三传四课所现之格局纲领应坟应丁。
问坟
以青龙为左砂，青龙与所乘之神应左砂。以白虎为右砂，白虎与所乘之神应右砂。以朱雀为案山，朱雀与所乘之神应案山。以玄武为后山，玄武与所乘之神应左砂。
问丁
以印煞为父母，印煞与所乘之神应父母。以盗煞应男女，盗煞与所乘之神应男女。以鬼煞为官为夫，鬼煞与所乘之神应官应夫。以财煞为妻财，财煞与所乘之神应妻财。以劫煞为兄弟，劫煞与所乘之神应兄弟。
问坟问丁视干支三传占时所现神将，并应视神将，一一详其所属何煞，并较所临何煞，其干支等处所现神将，仍与干支等处所现神将相较，更较其所现之格局，方可定其坟丁焉。
宅第占第三
问宅问第
以干为人，干上所乘之神将应人。以支为宅，支上所乘之神将应宅。以三传为初中末，三传所现之神将初中末宅应第。以格局为纲领，三传四课所现之格局纲领应宅应第。
以午为厅堂，午上所乘之神将应厅堂。以子为内室，子上所乘之神将应内室。以卯为前门，卯上所乘之神将应前门。以酉为后户，酉上所乘之神将应后户。以未为井，未与所乘之神应井，所临之将应井泉方。以巳为灶，巳与所乘之神应灶，所临之方应设灶方。
问宅问第视干支三传占时所现神将，并应视神将，一一详其所属何煞，并较所临何煞，其干支等处所现神将，仍与干支等处所现神将相较，更较其所现之格局，方可定其宅第焉。
身命占第四
问身问命
以干为人，干上所乘之神将应人。以支为业，支上所乘之神将应业。以三传为初中末，三传所现之神将初中末应身应命。以格局为纲领，三传四课所现之格局纲领应身应命。
问身
以长生煞为寿，长生煞与所乘之神应寿。以财煞为财帛，财煞与所乘之神应财帛，所临之将应取财方发财日。以临官煞为禄，临官煞与所乘之神应禄，所临之将应食禄方食禄日。以病煞为病，病煞与所乘之神应病，所临之将应病日。以死煞为死，隐约煞与所乘之神应死，所临之将应死日。
问命
以印煞为父母，印煞与所乘之神应父母。以盗煞为男女，盗煞与所乘之神应男女，所临之将应得男女日。以鬼煞为官为夫，鬼煞与所乘之神应官应夫，所临之将应出仕出嫁日。以财煞为妻妾，财煞与所乘之神应妻妾，所临之将应娶妻妾日。以劫煞为弟兄，劫煞与所乘之神应弟兄。
问身问命视干支三传占时所现神将，并应视神将，一一详其所属何煞，并较所临何煞，其干支等处所现神将，仍与干支等处所现神将相较，更较其所现之格局，方可定其身命焉。
婚姻占第五
以干为己，干上所乘之神将应己。以支为彼，支上所乘之神将应彼。以三传为初中末，三传所现之神将初中末应婚应姻。以格局为纲领，三传四课所现之格局纲领应婚应姻。
问婚
以天后为女，天后与所乘之将应女。以财煞为妻，财煞所乘之神应妻，所临之将应归娶日。以青龙为婚喜，青龙与所乘之将将应婚喜。以六合为媒人，六合与所乘之将应媒人，所临之将应成期。以朱雀为年庚，朱雀所乘之将应年庚，所临之将应得庚日。以太常为聘礼，太常与所乘之将应出院礼，所临之将应聘期。
问姻
以六合为男，六合与所乘之将应男。以鬼煞为夫，鬼煞所乘之神应夫，所临之将应出嫁日。以青龙为婚喜，青龙与所乘之将应婚喜。以六合为媒人，六合与所乘之将应媒人，所临之将应成期。以朱雀为年庚，朱雀所乘之将应年庚，所临之将应发庚日。以太常为聘礼，太常与所乘之将应聘礼，所临之将应聘期。
问婚问姻视干支三传占时所现神将，并应视神将，一一详其所属何煞，并较所临何煞，其干支等处所现神将，仍与干支等处所现神将相较，更较其所现之格局，方可定其婚姻焉。
孕产占第六
以干为妇，干上所乘之神将应妇。以支为孕，支上所乘之神将应孕。以三传为初中末，三传所现之神将初中末应孕应产。以格局为纲领，三传四课所现之格局纲领应孕应产。
问孕
以青龙为孕喜，青龙与所乘之将应孕喜。以六合为子息，六合与所乘之将应子息。以盗煞为孕，盗煞与所乘之将应孕，所临之将应怀孕日生子期。以胎煞为胎，胎煞与所乘之将应胎，所临之将应男女。
问产
以青龙为产喜，青龙与所乘之将应产喜。以盗煞为产，盗煞与所乘之将应产，所临之将应产期。以养煞为产，养煞与所乘之将应产，所临之将应产期。以天空为产，天空与所乘之将应产，所临之将应产期。以孕妇本命为孕妇，本命与所乘之将应孕妇。
问孕涸不视干支三传占时所现神将，并应视神将，一一详其所属何煞，并较所临何煞，其干支等处所现神将，仍与干支等处所现神将相较，更较其所现之格局，方可定其孕产焉。
考选占第七
以干为人，干上所乘之神将应人。以支为题为职，支上所乘之神将应题应职。以三传为初中末，三传所现之神将初中末应考应选。以格局为纲领，三传四课所现之格局纲领应考应选。
小试
以朱雀为文字为入泮为次第为榜案，朱雀与所乘之将应文字入泮次第榜案，所临之将应考试出案入泮期。以青龙为泮喜，青龙与所乘之将应泮喜。以冠带煞为入泮，冠带煞与所乘之神应入泮，所临之将应入泮期。以马煞为前程，马煞与所乘之神应前程。以鬼煞为府县，鬼煞与所乘之神应府县以月建为文宗，月建与所乘之神应文宗。
岁试科试
以朱雀为文字为等第为榜案，朱雀与所乘之将应文字等第榜案，所临之将应考试日出案期。以青龙为泮喜，青龙与所乘之将应泮喜。以冠带为衣巾，冠带煞与所乘之神应衣巾，所临之将应入泮期。以马煞为前程，马煞与所乘之神应前程。以临官煞为廪，临官煞与所乘之神应廪，所临之将应廪膳期。以月建为文宗，月建与所乘之神应文宗。
乡试
以朱雀为文字为名次为乡榜，朱雀与所乘之将应文字名次乡榜，所临之将应入榜期。以青龙为中式，青龙与所乘之将应中式应名次，所临之将应中式期。以冠带煞为冠带，冠带煞与所乘之神应冠带。以马煞为前程，马煞与所乘之神应前程。以临官煞为宴，临官煞与所乘之神应宴。以月建为主考，月建与所乘之神应主考。
会试
以朱雀为文字为名次为会榜，朱雀与所乘之将应文字名次会榜，所临之将应放榜期。以青龙为中式，青龙与所乘之将应中式应名次，所临之将应中式期。以冠带煞为冠带，冠带煞与所乘之神应冠带。以马煞为前程，马煞与所乘之神应前程。以临官煞为宴，临官煞与所乘之神应宴。以月将为总裁，月将与所乘之神应总裁。
殿试
以朱雀为试策为名次为御榜，朱雀与所乘之将应试策名次御榜，所临之将应殿试期放榜期。以青龙为中式，青龙与所乘之将应中式应名次。以冠带煞为冠带，冠带煞与所乘之神应冠带。以马煞为前程，马煞与所乘之神应前程。以临官煞为宴，临官煞与所乘之神应宴。以太岁为君相，太岁与所乘之神应君相。
武试
以巳为弓，巳将与所乘之神应弓。以午为马，午将与所乘之神应马。以酉为刀石，酉将与所乘之神应刀石。以申为箭，申将与所乘之神应箭，所临之将应射期。其余应视神将，五考与文同。
问选
初任
以鬼煞为官，鬼煞与所乘之神应官，所临之将应选官日期。以冠带煞为冠带，冠带煞与所乘之神应冠带。以青龙为选喜，青龙与所乘之将应选喜。以寅为吏部，寅将与所乘之神应吏部。以太岁为陛见，太岁与所乘之神应陛见。以朱雀为文凭，朱雀与所乘之将庆文凭，所临之将应发文日领凭期。以马煞为前程，马煞与所乘之神应前程，所临之将应行期至期里数。以戌为印，戌将与所乘之神应印，所临之将应受印期。以临官煞为俸，临官煞与所乘之神应俸，所临之将应食禄方食禄期。
升选
以鬼煞为官，鬼煞与所乘之神应官，所临之将应升期。以马煞为前程，马煞与所乘之神应前程，所临之将应行期至期里数。以青龙为升迁，青龙与所乘之将应升迁。以冠带煞为冠带，冠带煞与所乘之神应冠带。以月将为上司，月将与所乘之神应上司。以寅为吏部，寅将与所乘之神应吏部以太岁为陛见，太岁与所乘之神应陛见。以朱雀为文凭，朱雀与所乘之将应文凭，所临之将应发文日领凭期。以戌为印，戌将与所乘之神应印，所临之将应受印期。以临官煞为俸，临官煞与所乘之神应俸，所临之将应食禄方食禄日。
武选
以申为兵中，申将与所乘之神应兵部。以巳为弓，巳将与所乘之神应弓。以午为马，午将与所乘之神应马。以申为箭，申将与所乘之神应箭，所临之将应射期。其余应视神将，选升与文同。
问考问选 视干支三传占时本命所现神将，并应视神将一一详其所属何煞，并较所临何煞，其干支等处所现神将仍与干支等处所现神将相较，更较其所现之格局，方可定其考选焉。
商贾占第八
问商问贾
以干为人，干上所乘之神将应人。以支为业，支上所乘之神将应业。以三传为初中末，三传所现之神将初中末应商应贾。以格局为纲领，三传四课所现之格局纲领应商应贾。
问商
以财煞为资本，财煞与所乘之神应资本，所临之将应卖货方得财期。以类相为货类，类相与所乘之神应货类，所临之将应买卖方得货期。以印煞为利，印煞与所乘之神应利，所临之将应得利期。以马煞为前程，马煞与所乘之神应前程，所临之将应行期至期里数。以六合为经纪，六合与所乘之神应经纪，所临之将应经纪方。以卯为驴骡舟车，卯与所乘之神应驴骡舟车，所临之将应载至期。
问贾
以财煞为资本，财煞与所乘之神应资本，所临之将应卖货方得财期。以类相为货类，类相与所乘之神将应货，所临之将应买卖方得利期。以印煞为利，印煞与所乘之神应利，所临之将应得利期。
问商问贾 视干支三传占时本命所现神将，并应视神将一一详其所属何煞，并较所临何煞，其干支等处所现神将仍与干支等处所现神将相较，更较其所现之格局，方可定其商贾焉。
否泰占第九
问否问泰
以干为人，干上所乘之神将应人。以支为事，支上所乘之神将应事。以三传为初中末，三传所现之神将初中末应否泰。以格局为纲领，三传四课所现之格局纲领应否应泰。
问一岁
以太岁为一岁，太岁上所乘之神将应一岁。
问一月
以月建为一月，月建上所乘之神将应一月。
问一日
以支为一日，支上所乘之神将应一日。
问否问泰，视干支三传占时本命所现神将，并应视神将一一详其所属何煞，并较所临何煞，其干支等处所现神将仍与干支等处所现神将相较，更较其所现之格局，方可定其否泰焉。
病医占第十
问病问医
以干为人，干上所乘之神将应人。以支为病，支上所乘之神将应病。以三传为初中末，三传所现之神将初中末应病应医。以格局为纲领，三传四课所现之格局纲领应病应医。
问病
以白虎为病患，白虎与所乘之将应病患。以病煞为病，病煞与所乘之神应病，所临之将应经络。以病人本命为病人，本命与所乘之神应病人，所临之将应病人。以类相为病人，类相与所乘之神将应病人。以死煞绝煞为死，死煞绝煞与所乘之神应死，所临之将应死期。以长生煞为寿，长生煞与所乘之神应寿。以临官煞为禄，临官煞与所乘之神应禄，所临之将应食期。以马煞为行动，马煞与所乘之神应行动，所临之将应行期。
问医
以长生煞为医生、为药草，长生煞与所乘之神应医生药草，所临之将应医室方、病退期。
问病问医，视干支三传占时本命所现神将，并应视神将一一详其所属何煞，并较所临何煞，其干支等处所现神将仍与干支等处所现神将相较，更较其所现之格局，方可定其病医焉。
讼罪占第十一
问讼问罪
以干为己，干上所乘之神将应己。以支为彼，支上所乘之神将应彼。以三传为初中末，三传所现之神将初中末应讼应罪。以格局为纲领，三传四课所现之格局纲领应讼应罪。
问讼
以类相为讼人，类相与所乘之神将应讼人。以类相为讼事，类相与所乘之神将应讼事。以朱雀为呈状、为拘禀，朱雀与所乘之神应呈状拘禀，所临之将应呈状日差票期。以六合为中证人，六合与所乘之神将应中证。以鬼煞为官，鬼煞与所乘之神应官，所临之将应讯期。以寅为书吏，寅将与所乘之神书吏。以勾陈为拘差，勾陈与所乘之神应拘差，所临之将应拘期。以绝煞为息讼，绝煞与所乘之神应息讼，所临之将应息期。
问罪
以刑煞为刑，刑煞与所乘之神应刑，所临之将应刑日刑方。
问讼问罪，视干支三传占时本命所现神将，并应视神将一一详其所属何煞，并较所临何煞，其干支等处所现神将仍与干支等处所现神将相较，更较其所现之格局，方可定其讼罪焉。
逃捕占第十二
问逃问捕
以干为己，干上所乘之神将应己。以支为彼，支上所乘之神将应彼。以三传为初中末，三传所现之神将初中末应逃应捕。以格局为纲领，三传四课所现之格局纲领应逃应捕。
问逃
以逃人本命为逃，逃人本命与上乘下临之神将应逃人，所临之将应逃方。以类相为逃人，类相与所乘之神将应逃方。以马煞为程途，马九与所乘之神应程途，所临之将应程期至期里数。
问捕
以朱雀为呈词为拘票为信息，朱雀与所乘之将应呈词拘票信息，所临之方应呈词拘票信息期。以鬼煞为官，鬼煞与所乘之神应官，所临之将应讯期。以寅为书吏，寅将与所乘之神应书吏。以勾陈为捕人，勾陈与所乘之将应捕人，所临之将应捕期。
问逃问捕，视干支三传占时本命所现神将，并应视神将一一详其所属何煞，并较所临何煞，其干支等处所现神将仍与干支等处所现神将相较，更较其所现之格局，方可定其逃捕焉。

